ኤሪትራውያን-ግዳያት ላምፐድሳ ንመሸቀጢ ፖሎቲካዊ ጉዳያት ኣይሓለፉን

ኣቐዲመ ነቶም ብሓደጋ ኣብ ላምፐሱዳ ብሓደጋ ዝሓለፉ መንግስተ ሰማያት የዋርስኩም ይብል ቀጺለ ንስድራ-ቤቶም ጽንዓት ይሃብኩም ይብል። ከምእዉን ነቶማ ኣብ ረሳታት ግዳይት ኣብ ምውጻእ ዝተሓባበሩን ዝሰርሑን ፡ ነቶም ብደሓን ዝወጹ ዝተሓባበሩዎምን ዝሕግዝዎምን ዘለዉ ውልቀሰባት ማሕበራት መንግስታትን ከምስግን እደሊ።

ከምዚ ዓይነት ሓደጋ ሎሚ ዘይኮነ ብዙሕ ግዜ ኣብ ባሕሪ ይኹን ኣብ ሳሃራ ምድረበዳ ብተደጋጋሚ ኣጋጢሙ ኢዩ። ቡዙሓት ክሳዕ ሕጂ ኩነታቶም ኣበይ ከምዘለዉ ዘይተፈልጡ ግዳያት እዉን ኣለዉ፡ ነቶም ነዚ ዘስክሕክሕ ኩነታት ሰጊሮም ዝመጹ ሕተትዎም ከመይ ከምዝነበረ እቲ ጉዕዞ መንከ ኣብቲ መንገዲ ተሪፉ ኣጸቢቖም ስለ ዝፈልጡ።መንዩከ ኪሓተሎም?

ኩነታ ት ላምፐሱዳ ምስ ኣጋጠመ ማዕከናት ዜና ዓለም በብወገነን፡ ኣብ ላምፐሱዳ ሓንቲ መርከብ ኣፍሪቃውያን ዝሓዘት፡ ገሊኤን ሶማላዊያንን ሱዳናውያንን፡ ገለ አሪትራውያንን ሶማላውይንን፡ ገለ ቱኒዛአያንን ሶርያውያን .. ወዘተ እንዳበላ ወረታተን ኣመሓላሊፈን፡ በዚ መሰረት ከኣ ካብ አሪትራ ብከምኡ መሰረት ኣብ መጀመርያ ተመሓላሊፉ፡ ኣብታ ህሞት ኢትኣ ኣብታ ቦታ ናይ አረ-ቲቪ ወኪል ኣይነበረን፡ ከምታ ካብ ካልኦት ዜና ማዕከናት ዝረኸቡዎ ኣመሓላሊፎም፡ ኢቲ ኩነታት እንዳተጻረይ ኣብ ዝኸደ ከኣ ናይቶም አሪትራውያን ግዳያት ኩነታት ኣመሓላሊፎም። አረ-ቲቪ ኣፍሪቃውያን ኢሉ ኣመሓላሊፍዎ ኢልካ ምውንጃል ናበይ ዘድሃበ ካበይ ዝተበገሰ ናበይ ገጹ ከ ኪኸይድ ኢዩ ንሕና አሪትራውያን ኣፍሪቃውያን ከምዝኾና ኣይንረስዕ፡ ኣፍሪቃውያን ኣሕዋትና እዉን ነይሮም ኢዮም፡ በዚ ኣይንሽቀጥ ኣይንታሃወኽ።

ነቶም ግዳያት ኪትሕግዝ እንተድኣ ኮንካ ማለት ብልቢ፡ ንስኻ ከም ቀዳማይ ሓላዪ ኮንካ ነቶም ካላኦት ውዳባትን መንግስትን ኪትጸርፍ እንታዋይ ወይ እንታወት ኢኹም። መንግቲ በቲ መንግስታዊ መስመር ዘድሊ ምስላጥ እንዳገበረ ከሎ ብጎኒ ንሕና ኣለና ኢልካ ምስ መንግስቲ ምርኻብ ንናትካ ኣጀንዳ ተፈላጥነን ንምርካብ እንተዘይኮይኑ ሓልዮት ንግዳያት ናይ ላምፐዱሳ ኣይኮነን፡ ሓለይቲ እተኮንኩም ምስ ኩሉ አሪትራዊ ኣብኡ ዝሰተፉ ዘለዉ ውልቀሰባት ኮሙኒቲ ውድባት ብሓባር ኮንኩም እንታይ ንግበር እንተትብሉ መልክዕ ነይሩዎ።ብግዳያት አሪትራውያን ፖሎቲካኹም ከተዕብዮ ኣይትጻወቱ። እዞም ዝሓለፉ ናብራኦም ከማሓይሹ ዝጋዓዙ ዝነበሩ እምበር ናትኩም ድልየት ከማልኡ ኣይሓለፉን። ኣፍኩም ኣኩቡ።

ኣቱም ብግዳያት ላምፐዱሳ ፖሎቲካዊ ንግዲ ተካይዱ ዘለኹም፡ ንሃገርኩም ኣብ ምምዕባል ተራ ኣለኩምዶ? ኣበርክቶ ንህዝብኹም ገርኩምዶ ትፈልጡ? አሪትራ ሪእኹማ ትፈልጡዶ? ክንደይ ዓመት ገርኩም ኣለኹም አሪትራ ካብ ትርእይዋ? ሓንቲ ሃገር ትምዕብል ትብልጽግ ትዓቢ ካብ እቶት ናይ ህዝቢ ካብ ኣብ ደገን ወጻእን ዘለዉ ኢዩ። ንኣብነት መክሲኮ ፊልፒንስ እንተወስድና ኣብ ዓመት ካብ ኣብ ደገ ዝነብሩ ዘጋታተን ክሳዕ $40 ቢልዮን ኣታዊ ኢየን ዝረኽባ፡ ንስኹም ኣትም ብግዳይ ላምፐዱስ ትሽቅጡ ዘለኹም ንአርትራ ሃገርኩም ንህዝቡኹም እተን ግብሪ ከፊልኩምዶ ጥፈልጡ? ወፍሪዶ ገርኩም ትፈልጡ? ንሃገርኩም ልዑላውነታ ከይድፈር ተኻልኺልኩምላዶ ትፈልጡ? አሪትራን

ህዝባን ከይረብሕ ብዘይሕጋዊ ኣገባብ ንስድራኹም ገንዘብ ትሰዱ። እቲ ካብ ኩሉ ዝኸፍአ ምስቶም ንአርትራ መሬታ ዝምነዩዋ ህዝባ ኪጠፍእ ዝምነዩዋ ወያነን ተሓባበርታን ትሻረኹ ኣብዚ ሰዓት እዚ ብአርትራውያን ግዳያ ላምፐዱሳ ኣዚኹም ሓለይቲ ኮንኩም ኪትራኣዩን ፖለቲካዊ ድልየትኩም በዞም ግዳያት ንዓለም ከትፍልጡ ምንቅስቓስኩም ኣዚዩ ዘሐዝን ኢዩ። ኣብዚ ጉዳይዚ ናይ ሰብኣዊ ጉዳይ ጥራይ እንተዘይኮይኑ ማለት ምጽንናዕ ሓልየት ሓበረታት ምርካብ ምትሕልላፍ ኢዩ ዘድሊ ዘሎ።

ኣብ መወዳእታ ንዝመጽእ ከምዚ ዓይነት ከይድገም ብሓባር ኩሉና ኣብ ሙሉእ ዓለም ዘለና እንታይ ኪንገብር ኣለና? ንድሕነት ሃገርናን ብሓባር ኮንና ኪንሰርሕ ኣለና ኣብ ከምዚ ዓይነት ኩነታት ፖሎቲካ ምእታው ገበን ኢዩ። ነጋዶ ግዳያት ላምፐድሳ ተቓወምቲ በሃልቲ ኹኑ ከዳዓት ኩኑ ብስም እዞም ግዳያት መኽሰብ ኪትረኽቡ ሃነፍነፍ ትብል ዘለኹም፡ ሓዘንተኛታት ብሰላም ኪሓዝኑ ሰላም ሃብዎም፡ ኣፍኩም ኢድኩም እግሩኹም ኣክቡ።

ደጊመ ግዳያት መንግስተ-ሰማያት የዋርስኩም ወለዲ ከኣ ጽንዕት ይሃብኩም።

ዓወት ንሓፋሽ

ኣስመላሽ ገብረመድህን

ስያትል 19-10-13